ভারতে ধর্মীয় সম্প্রীতি

ভারতে ধর্মীয় সম্প্রীতি একটি ধারণা যা নির্দেশ করে যে ভারতীয় উপমহাদেশের ইতিহাস জুড়ে বিভিন্ন ধর্মের মধ্যে ভালোবাসা ও স্নেহ বিদ্যমান ছিল। আধুনিক  ভারতীয় প্রজাতন্ত্রে, ভারতীয় সংবিধান ধর্মীয় সম্প্রীতিকে সমর্থন করে এবং উৎসাহিত করে। ভারতে, প্রত্যেক নাগরিকের যেকোনো ধর্ম বেছে নেওয়া এবং তা পালন করার অধিকার রয়েছে। মুসলমান এবং শিখদের একসাথে মন্দির নির্মাণের উদাহরণ রয়েছে। বিভিন্ন ধর্মীয় নেতা ভারতে ধর্মীয় সম্প্রীতির আহ্বান জানান। 

ভারত বিশ্বের বৃহত্তম ধর্মনিরপেক্ষ রাষ্ট্র। ভারতের সংবিধানের প্রস্তাবনায় বলা হয়েছে যে ভারত একটি ধর্মনিরপেক্ষ রাষ্ট্র, এবং ভারতের সংবিধান ধর্মের স্বাধীনতার অধিকারকে একটি মৌলিক অধিকার হিসেবে ঘোষণা করেছে। ভারতে হিন্দু ধর্ম, শিখ ধর্ম, জরথুষ্ট্রীয় ধর্ম (অর্থাৎ পার্সি এবং ইরানি), জৈন ধর্ম এবং বাহাই ধর্মের অনুসারীদের সংখ্যা বিশ্বের মধ্যে সর্বাধিক। ইন্দোনেশিয়া এবং পাকিস্তানের পরে ভারতে বিশ্বের তৃতীয় সর্বাধিক ইসলাম ধর্মালম্বী মানুষ বসবাস করেন। বৌদ্ধ ও খ্রিস্টান জনসংখ্যার বিচারে ভারত বিশ্বের মধ্যে যথাক্রমে নবম ও পঞ্চদশতম স্থান অধিকার করে। ভারতে বেশ কয়েকটি উপজাতি ধর্মও রয়েছে, যেমন দোন্যী-পোলো, সানামবাদ, সরনাবাদ, নিয়ামত্রে এবং অন্যান্য।

জনগণমন (মূল সঙ্গীত "ভারত ভাগ্য বিধাতা" এর প্রথম স্তবক), ভারতের জাতীয় সঙ্গীত, যা প্রথিতযশা সাহিত্যিক, চিন্তাবিদ ও দেশের প্রথম নোবেলজয়ী রবীন্দ্রনাথ ঠাকুর দ্বারা রচিত, দেশের বিভিন্ন ভাষাভাষীর নৃতাত্ত্বিক গোষ্ঠী ও বিভিন্ন ধর্মীয় সম্প্রদায়ের উল্লেখ করে সাম্প্রদায়িক সম্প্রীতি প্রচার করে। "ভারত ভাগ্য বিধাতা" সঙ্গীতের দ্বিতীয় স্তবকটিতে কবিগুরু লিখছেন "হিন্দু, বৌদ্ধ, শিখ, জৈন, পারসিক, মুসলমান, খ্রিস্টানী", যা বিভিন্ন ধর্মালম্বীর মানুষদের মধ্যে ঐক্য ও সম্প্রীতির বার্তা বহন করে। এটি সমস্ত ভারতীয়কে, তাদের ব্যাক্তিগত ধর্মীয় পরিচয় নির্বিশেষে, একটি একক জাতিসত্তার আদর্শে একত্রিত করার জন্য সঙ্গীতের উদ্দেশ্যকে প্রতিফলিত করে।

ভারতে সালমান খানের মতো জনপ্রিয় চলচ্চিত্র তারকাদের কাছে হিন্দু ও মুসলিমদের উৎসব সমান। নোবেলবিজয়ী তিব্বতি ধর্মগুরু দলাই লামার মতে, ভারত ধর্মীয় সম্প্রীতির একটি মডেল। তিনি উল্লেখ করেন যে "গত ২০০০-৩০০০ বছরে, জৈন, ইসলাম, শিখ এবং অন্যান্য বিভিন্ন ধর্মীয় ঐতিহ্য এখানে বিকশিত হয়েছে।" ধর্মীয় সম্প্রীতির সমগ্র ধারণাটিই ভারতের সবচেয়ে মূল্যবান সম্পদ। শেষাদ্রীপুরম এডুকেশনাল ট্রাস্টের রজতজয়ন্তী উপলক্ষে আয়োজিত এক আলোচনা সভায় দলাই লামা আরও বলেন, বিভিন্ন ধর্মের দর্শন ও আধ্যাত্মিক ঐতিহ্য ভিন্ন ভিন্ন হলেও, তাদের সকলেরই ভালোবাসার একই বার্তা বহন করে। তিনি আরও জোর দিয়ে বলেন যে একে অপরকে ভাই ও বোন হিসেবে মেনে নেওয়া অপরিহার্য। দলাই লামার ভাষ্য অনুযায়ী, প্রাচীন ভারতীয় জ্ঞান পুনরুদ্ধার আমাদের শান্তিপূর্ণভাবে এবং অন্যান্য সম্প্রদায়ের সঙ্গে পূর্ণাঙ্গ সম্প্রীতিতে বসবাস করতে সাহায্য করে। এই জ্ঞান আমাদের সঠিক পথের দিশা দেখায় এবং একটি সুখী ও শান্তিময় সমাজ তথা বিশ্ব গড়ে তোলার পথ উন্মুক্ত করে।

ঐতিহাসিক ঐতিহ্য ও প্রথা

বৈদিক যুগ
প্রাচীন ভারতীয় ধর্মগ্রন্থ ঋগ্বেদে ধর্মীয় চিন্তার বহুত্ববাদকে তুলে ধরা হয় এই উক্তির মাধ্যমে: একং সদবিপ্রা বহুধা বদন্তি (সংস্কৃত: एकं सद्विप्रा बहुधा वदन्ति), যার অর্থ হলো প্রজ্ঞাবানরা এক সত্যকে বিভিন্ন উপায়ে ব্যাখ্যা করেন। এটি প্রাচীন উপনিষদীয় উক্তি, যা বোঝায় যে "এক ঈশ্বরকে বিভিন্ন নামে পূজা করা হয়।" এর আক্ষরিক অর্থ হলো "সত্য এক, প্রজ্ঞাবানরা তাকে বিভিন্নভাবে উপলব্ধি করে।" আমরা ঈশ্বরকে বিভিন্ন নামে ডাকতে পারি এবং তাকে নানাভাবে উপলব্ধি করতে পারি, কিন্তু তিনি এক এবং অদ্বিতীয়, তিনিই পরম জ্ঞানের অধিকারী।

অশোকের ভাবনা
অশোক (৩০৪–২৩২ খ্রিস্টপূর্ব) তার দ্বাদশ শিলালিপিতে উল্লেখ করেন:

কলিঙ্গের যুদ্ধের পর অশোক বৌদ্ধ দর্শন গ্রহণ করেন এবং ধর্ম প্রচারে নিজেকে নিবেদিত করেন। তিনি সামাজিক সম্প্রীতির অগ্রদূত হিসেবেও পরিচিত ছিলেন। তার কাছে ধর্ম কেবলমাত্র ধর্মীয় আচার বা বিশ্বাসের মধ্যে সীমাবদ্ধ ছিল না। ধর্ম হলো এক ধরনের জীবনপদ্ধতি, যা নৈতিক নীতিমালার ওপর ভিত্তি করে গঠিত। এই নীতিগুলো মানুষের জন্য একটি নৈতিক বিধান প্রদান করত এবং নিজের ধর্মকে প্রতিষ্ঠার জন্য অন্য কোনো ধর্মকে অপমান বা হেয় করা তার দৃষ্টিতে অনুচিত। তার দ্বিতীয় শিলালিপিতে তিনি লেখেন:

অন্যান্য বিশিষ্ট ব্যক্তিত্ব
খারবেল (খ্রিষ্টপূর্ব ১৯৩ – খ্রিষ্টপূর্ব ১৭০-এর পর) কলিঙ্গ (বর্তমান ওডিশা) অঞ্চলের মহান মহামেঘবাহন বংশের তৃতীয় ও শ্রেষ্ঠ সম্রাট। খারবেল সম্পর্কে প্রধান তথ্যসূত্র হলো তার বিখ্যাত সতেরো-পঙ্‌ক্তির হাথিগুম্ফা শিলালিপি, যা ভুবনেশ্বরের নিকট উদয়গিরি পর্বতের একটি গুহায় খোদিত। এই শিলালিপিতে উল্লেখ আছে যে, সম্রাট খারবেল উদার ধর্মীয় মনোভাবসম্পন্ন। খারবেল নিজেকে এভাবে বর্ণনা করেন:

গ্রহপতি কোক্কল শিলালিপি (তারিখ: ১০০০–১০০১ খ্রিষ্টাব্দ) এর তৃতীয় শ্লোকে শিবকে পরম ব্রহ্মা, বুদ্ধ, বামন ও জিনের সঙ্গে তুলনা করা হয়।

রামকৃষ্ণ পরমহংসের শিক্ষা

ভারতীয় স্বাধীনতা আন্দোলন

সম্মিলিত জাতীয়তাবাদ

নেতাজির ভাবনা

ধর্মীয় সম্প্রীতি স্থাপনকারী উপাসনাস্থল

ধর্মস্থল মন্দির

আজমির শরীফ দরগাহ

বাংলার সত্য পীরের মন্দির

সুন্দরবনের (বাংলা) বনবিবি ও দক্ষিণ রায়ের মন্দির

পুন্নাথালা

রাজনৈতিক, সামরিক ও ব্যবসায়িক নেতা
ভারত হিন্দু-প্রধান দেশ হওয়া সত্ত্বেও, দেশটির নেতৃবর্গের মধ্যে প্রায়শই মুসলিম, শিখ, খ্রিস্টান, জৈন, জরথুষ্ট্রীয় প্রভৃতি বিভিন্ন ধর্মের অনুসারীরা স্থান পেয়েছেন।
ভারতের রাষ্ট্রপতিগণ: ড. জাকির হুসেইন, ফখরুদ্দিন আলি আহমেদ এবং ড. এ. পি. জে. আবদুল কালাম মুসলমান ছিলেন এবং জৈল সিং একজন শিখ ছিলেন।
ভারতের সেনাপ্রধানগণ: জেনারেল (পরবর্তীতে ফিল্ড মার্শাল) শ্যাম হরমুজি ফ্রামজি জামশেদজি মানেকশ এমসি জরথুষ্ট্রীয় ধর্মাবলম্বী ছিলেন; জেনারেল সুনীথ ফ্রান্সিস রদরিগেয ছিলেন খ্রিস্টান; এবং জেনারেল যোগীন্দার যশবন্ত সিং (পিভিএসএম, এভিএসএম, ভিএসএম, এডিসি) ও জেনারেল বিক্রম সিং (পিভিএসএম, ইউওয়াইএসএম, এভিএসএম, এসএম, ভিএসএম, এডিসি) শিখ ধর্মাবলম্বী।
ভারতের বিমানবাহিনীর প্রধানগণ: এয়ার মার্শাল এ্যাসপি মেরওয়ান ইঞ্জিনিয়ার ডিএফসি এবং এয়ার চিফ মার্শাল ফালি হোমি মেজর (পিভিএসএম, এভিএসএম, এসসি, ভিএম, এডিসি) জরথুষ্ট্রীয় (পারসি) ধর্মাবলম্বী ছিলেন/আছেন; এয়ার মার্শাল (পরবর্তীতে এয়ার চিফ মার্শাল ও মার্শাল অব দ্য ইন্ডিয়ান এয়ার ফোর্স) অর্জুন সিং ডিএফসি, এয়ার চিফ মার্শাল দিলবাগ সিং (পিভিএসএম, এভিএসএম, ভিএম) এবং বীরেন্দ্র সিং ধানোয়া (পিভিএসএম, এভিএসএম, ওয়াইএসএম, ভিএম, এডিসি) শিখ ছিলেন/আছেন; এয়ার চিফ মার্শাল ইদ্রিস হাসান লতিফ (পিভিএসএম) মুসলিম ছিলেন; এবং এয়ার চিফ মার্শাল ডেনিস অ্যান্থনি লা ফঁতেন (পিভিএসএম, এভিএসএম, ভিএম) খ্রিস্টান ছিলেন।
ভারতের ১০০ জন ধনী ব্যক্তির (২০১৯ সালের হিসাব অনুযায়ী) তালিকায় দিলিপ সাংঘভি, একজন জৈন; আজিম প্রেমজী, একজন মুসলিম; এবং পালনজি মিস্ত্রি, একজন পার্সি অন্তর্ভুক্ত ছিলেন।

আরোও দেখুন
সম্মিলিত জাতীয়তাবাদ
হিন্দু-মুসলিম ঐক্য
দীন-ই-ইলাহি
ধর্মীয় সমন্বয়বাদ
সর্বধর্ম সম্মেলন
আজমির শরীফ দরগাহ

তথ্যসূত্র

আরও পড়ুন
 জৈন, সন্দ্যা (২০১০)। ইভানজেলিক্যাল অনুপ্রবেশ: ত্রিপুরা, একটি গবেষণা। নয়াদিল্লি: রূপা অ্যান্ড কো। 
 এলস্ট, কে. (২০০২)। হিন্দু কে?: হিন্দুধর্ম পুনরুজ্জীবনবাদী দৃষ্টিভঙ্গিতে অ্যানিমিজম, বৌদ্ধধর্ম, শিখধর্ম ও হিন্দুধর্মীয় উৎস থেকে উৎপন্ন অন্যান্য মতবাদ।
 গোয়েল, এস.জি. (২০১৬)। হিন্দু-খ্রিষ্টান সংঘাতের ইতিহাস, খ্রিষ্টীয় ৩০৪ থেকে ১৯৯৬।
 পানিক্কর, কে. এম. (১৯৫৯)। এশিয়া ও পাশ্চাত্য আধিপত্য। লন্ডন: অ্যালেন অ্যান্ড আনউইন। 
 মালহোত্র, রাজীব (২০১১)। ভিন্ন থাকা: পাশ্চাত্য সার্বজনীনতাবাদের প্রতি একটি ভারতীয় চ্যালেঞ্জ। প্রকাশক: হার্পারকলিন্স ইন্ডিয়া। 
 স্বরূপ, রাম (১৯৮৪)। বৌদ্ধধর্ম বনাম হিন্দুধর্ম।
 স্বরূপ, রাম (১৯৯৫)। খ্রিষ্টধর্ম ও ইসলাম সম্পর্কে হিন্দু দৃষ্টিভঙ্গি।
 শৌরি, অরুণ (২০০৬)। ভারতে মিশনারিরা: ধারাবাহিকতা, পরিবর্তন ও দ্বন্দ্ব। নয়াদিল্লি: রূপা। 
 মধ্যপ্রদেশ (ভারত), এবং নিয়োগী, এম. বি. (১৯৫৬)। সময়ের দ্বারা সমর্থিত: খ্রিষ্টান মিশনারি কার্যক্রম বিষয়ে নিয়োগী কমিটির প্রতিবেদন। নাগপুর: গভর্নমেন্ট প্রিন্টিং, মধ্যপ্রদেশ।
 নারায়ণ, হর্ষ (১৯৯৭)। সমষ্টিগত সংস্কৃতি ও ধর্মসমতার মিথ। নয়াদিল্লি: ভয়েস অফ ইন্ডিয়া।

ধর্মীয় বহুত্ববাদ
ভারতে ধর্ম
ভারতের সামাজিক ইতিহাস